રાજકોટઃ ચાલુ બસમાં વિદ્યાર્થી વચ્ચે થતી મસ્તી અને ઝઘડો કેટલો ખતરનાક સાબિત થઈ શકે છે તેનો એક વીડિયો સોશિયલ મીડિયામાં વાઈરલ થયો છે. વીડિયો રાજકોટનો છે. સ્કૂલ બસમાં લગાવેલા સીસીટીવીમાં આ ઘટના કેદ થઈ છે જેમાં ચાલુ સ્કૂલ બસમાં એક વિદ્યાર્થી બીજા વિદ્યાર્થીને લાત મારે છે જેથી તે વિદ્યાર્થી દરવાજામાંથી બહાર પડી જાય છે. પહેલી જ સીટ પાસે આ બન્ને વિદ્યાર્થીઓ ઉભા છે ત્યારે એક વિદ્યાર્થી બીજા વિદ્યાર્થીને પાછળથી લાત મારે છે અને વિદ્યાર્થી બસના દરવાજામાંથી બહાર ફેંકાય જાય છે. બસનો દરવાજો ખુલ્લો હોવાથી આ વિદ્યાર્થી બહાર ફેંકાઈ જાય છે. જો કે તેમ છતાં ઘણીવાર સુધી બસ ચાલતી રહે છે.